เรื่องร้องเรียน (ความปลอดภัย,ความสะอาด,ร้องเรียน,ถนน) วันที่ 2023-10-25 08:41:05 — แขวงอนุสาวรีย์ เขตบางเขน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660044850


ขอให้แก้ไขปัญหากลิ่นเหม็นรบกวนจากการทิ้งขยะ บริเวณพื้นที่รกร้าง ซอยโรงภาพยนตร์กรุงสยาม ถนนพหลโยธิน แขวงอนุสาวรีย์ เขตบางเขน กรุงเทพมหานคร รหัสไปรษณีย์ 10220 จุดสังเกต อยู่ฝั่งตรงข้ามกับตลาดยิ่งเจริญ ติดกับบ้านเลขที่ 500/22 ซึ่งบริเวณดังกล่าวอยู่ริมคลอง เป็นพื้นที่ส่วนบุคคล แต่เดิมเจ้าของพื้นที่ฯ ทำเป็นห้องเช่า แต่ปัจจุบันบ้านได้ผุพังไปคล้ายเป็นพื้นที่รกร้าง เจ้าของจึงทำเป็นคอกกั้น เปลี่ยนเป็นจุดทิ้งขยะขนาดใหญ่ จึงมีประชาชนและพ่อค้าแม่ค้าในตลาดใกล้เคียง นำขยะเข้ามาทิ้งเป็นจำนวนมาก ทำให้ขยะส่งกลิ่นเหม็นรบกวนประชาชนที่อาศัยอยู่ในพื้นที่ใกล้เคียงเป็นอย่างมาก จนไม่สามารถเปิดประตูออกมานอกบ้านได้ อีกทั้งในช่วงหน้าฝนมีสัตว์เลื้อยคลาน เช่น ตัวเงินตัวทอง งูหลาม เข้ามาในพื้นที่ฯ เป็นแหล่งมั่วสุมเสพยาเสพติดและ แต่ก่อนเคยมีบุคคลเร่ร่อนเข้ามาอาศัย และปีนกำแพงเข้ามาขโมยทรัพย์สินในบ้านของผู้ร้อง ซึ่งในพื้นที่ฯ มีทั้งผู้สูงอายุ ผู้ป่วย และเด็ก ผู้ร้องจึงเกรงว่าจะไม่ปลอดภัยและส่งผลเสียทางด้านสุขภาพ รวมถึงทำให้บ้านผุพังเร็วกว่าเวลาอันสมควร ซึ่งเจ้าของพื้นที่ฯ มีจำนวน 2 คน มีความสัมพันธ์เป็นพี่น้องกัน และมีเชื้อสายจีน บุคคลที่ 1 เป็นเพศหญิง (ทราบชื่อเล่น) อายุประมาณ 50 กว่าปี ผิวขาว ส่วนสูงประมาณ 160 เซนติเมตร รูปร่างอวบท้วม สวมแว่นตา และบุคคลที่ 2 เป็นเพศหญิง (ทราบชื่อเล่น) อายุประมาณใกล้จะ 50 ปี ผิวขาว ตัวเล็กกว่าคนพี่ เตี้ย ส่วนสูงไม่ถึง 160 เซนติเมตร ทำหน้าที่รับผิดชอบดูแลจุดทิ้งขยะ นอกจากนี้ทั้งคู่เป็นเจ้าของแฟลตชื่อ กรุงสยาม และตลาดโรงหนังกรุงสยาม ที่อยู่บริเวณใกล้เคียง ผู้ร้องทราบมาว่า เจ้าของจะเก็บเงินค่า ทิ้งขยะกับประชาชนที่อาศัยอยู่ในแฟลตฯ จำนวน 20 บาทต่อเดือน (ยี่สิบบาทถ้วน) เพื่อมาเป็นรายได้อีกหนึ่งช่องทาง ประสบปัญหามาเป็นระยะเวลา 10 ปีแล้ว เบื้องต้นผู้ร้องเคยแจ้งเรื่องไปยังศูนย์ทนายความร้องทุกข์ ผ่านหมายเลขโทรศัพท์ (ไม่ทราบหมายเลขแน่ชัด), ศูนย์เรื่องราวร้องทุกข์ กรุงเทพมหานคร หมายเลขสายด่วน 1555 และสำนักงานเขตบางเขน ฝ่ายสิ่งแวดล้อมและสุขาภิบาล, ฝ่ายจัดการขยะ มากกว่า 10 ครั้ง โดยเจ้าหน้าที่เข้ามาตักเตือนกับเจ้าของ แต่ไม่สามารถแก้ไขปัญหาได้แต่อย่างใด ประกอบกับผู้ร้องพบเห็นว่ามีเจ้าหน้าที่เก็บขยะเข้ามาเก็บขยะในพื้นที่ฯ สัปดาห์ละ 2 ครั้ง เท่านั้น ซึ่งไม่เพียงพอกับปริมาณขยะที่มีจำนวนมาก จึงประสงค์ให้หน่วยงานที่เกี่ยวข้องตรวจสอบและแก้ไขปัญหาดังกล่าว เพื่อบรรเทาความเดือดร้อนให้แก่ประชาชนต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
#1555 #citydata